hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu fr hu hu hu hu hu sk hu hu hu hu hu hu hu hu hu hu hu hu hu hu en hu uk hu hu en en hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu en hu hu en hu hu hu hu hu hu hu hu hu hu hu hu hu
A Csinibaba 1996-ban készült, 1997-ben bemutatott magyar filmvígjáték, amelyet Tímár Péter írt és rendezett, Márton Gyula: Bambi szalmaszállal[1] című novellájából. A főszerepekben Gálvölgyi János, Reviczky Gábor és Andorai Péter láthatóak. A mozifilm készítője az Objektív Filmstúdió, a forgalmazója a Budapest Film. Magyarországon 1997. február 20-án mutatták be a hazai mozikban.
A Csinibaba a kilencvenes évek egyik legnagyobb magyar közönségsikere. 550 ezren nézték meg moziban, és valóságos retróhullámot generált az ezredfordulón. A Csinibabával megdőlt a filmszakma negatív mítosza: „nyereséges magyar film nem lehetséges”. A kritika is jól fogadta, a Magyar Filmszemlén megosztva a legjobb filmnek járó díjat vihette haza. Népszerűsége a mai napig töretlen, egyes mondataiból szállóigék lettek.[2]
1962 augusztus végén játszódik a történet. A cselekmény középpontjában a KISZ által meghirdetett Ki mit tud? áll. A győztes produkció részt vehet a Világifjúsági és diáktalálkozón a távoli Helsinkiben. Mivel a finn főváros az áhított nyugaton van, a felhívás sokak fantáziáját megmozgatja. Attila úgy gondolja, hogy együttest alapít a barátaival, hogy kijuthasson Helsinkibe, a VIT-re, onnan pedig tovább nyugatra.
Tímár Péter elmondása szerint hol a dalok szövegei alakították a forgatókönyvet, hol a kész történethez kerestek slágereket.  Ezeket a számokat nem eredetiben akarta használni, mert nemcsak az idősebb korosztálynak, hanem a fiataloknak is szánta a filmet.[3]
A szereplők közt az ismert színészek mellett feltűntek például a L'art pour l'art Társulat tagjai, valamint számos fiatal színész.
Tímár egy régi vágyát próbálta ki:[4] Felvette a jelenet előtt egy mikrofonnal a dialógot a színészekkel a forgatókönyv szerint. Aztán ezt a hangot egy hangszórón keresztül visszajátszotta felére lelassítva. A kamera is félsebességgel ment, és erre kellett a színészeknek lelassulva megcsinálni a jelenetet. A színészek különös, bábszerű mozgását a rendező így érte el. A lassított vagy gyorsított játék önmagában is komoly kihívást jelentett a színészeknek. Tímár Péter tudatosan minden jelenetet csak néhányszor vett fel, hogy mindenki picit bizonytalanul mozogjon a kamera előtt.
A film alapjául szolgáló novella és első forgatókönyv szerzője, Márton Gyula forgatókönyvíró így nyilatkozott az elkészült fimről: "(Tímár) nem azt a 60-as évekbeli kultuszfilmet csinálta meg, ami pedig benne volt, nem azt a zenés, táncos visszarévedést a 60-as évekbe, nem azt a romantikus történetet, amit megírtam, tökéletes 60-as évekbeli designnal, beszédstílussal, hanem egy mai, kelet-európai szatírát. (...) Tímár Péter a hátam mögött a maga képére formálta át az egészet. Radikális változtatásokat hajtott végre rajta. "[5] Tímár azonban úgy látta: "evidencia, hogy a forgatókönyv egy tészta, képlékeny anyag. A film, a végeredmény a mű, nem a forgatókönyv. A forgatókönyv a film számára készített alapanyag, nem irodalmi alkotás. A film mint önálló életet élő matéria érdeke a legfontosabb, ez minden szempontot felülbírál. A forgatókönyvíró alapanyagot szállít a filmhez. A rendezőnek semmit nem szabad figyelembe venni, csak amit a film akar. Nem szabad olyan kompromisszumokba belemenni, amik nem a filmet szolgálják."[6]
A Csinibaba  zenés film, a hatvanas évek „ma is népszerű” zenés filmjeinek paródiája, ugyanakkor a hatvanas évekbe visszarévedő kilencvenes évek szatírája.[7] Ránézésre egyszerű zenés film, a műfaj hagyományainak megfelelő vékonyka történettel, mely voltaképpen csak ürügyül szolgál arra, hogy a szereplők előadhassák a betétdalokat.
Tímár így emékszik vissza: "De visszatérve a sikerre, én voltam a legjobban meglepve. Néztem a nézőszámokat, és nem értettem. Ez a film annyira nem jó, hogy ennyien megnézzék. Aztán egy közönségtalálkozón egy ötven körüli nő felállt, és azt mondta, hogy köszönjük rendező úr, hogy megcsinálta nekünk ezt a filmet. Akkor esett le a tantusz, hogy én egyszerűen leszállítottam egy megrendelést. Ezt a társadalom rendelte meg, és iszonyú szerencsém volt, hogy a film engem választott. (...) Ez a film egy torz tükör. Az a kamasz, aki benne van a filmben, hülyének lát mindenkit. Azt akartam láttatni, amit egy kamasz lát, a társadalom infantilis állapotát. Ez egy formanyelvi kísérlet volt, hogy ezt az infantilizmust, naivitást vissza lehet-e adni."[8] Akad, aki szerint a Csinibaba a Kádár-korszak iránt táplált nosztalgia miatt lett ennyire sikeres. Mások szerint viszont éppen arról szól, hogy kifigurázza a Kádár-rendszer iránti nosztalgiát.
Gálvölgyi János – Simon bá'
Andorai Péter – Purábl Kúnó
Pogány Judit – Terike, kalauznő
Igó Éva – Margit
Kovács Vanda – Etelka
Lázár Kati – Ernestin
Molnár Piroska – Aranka
Németh Kristóf – Félix
Nagy Natália – Mancika
Cseh Tamás – Angéla apja
Zsurzs Kati – Angéla anyja
Tóth Anita – Angéla
Lázár Balázs – Jenő
Fesztbaum Béla – Ede
Galla Miklós – konferanszié
Tóth Ildikó – Olga
Safranek Károly – Bajkon úr[9]
Dolák-Saly Róbert – rendész
1. Kispál és a Borz – Csinibaba (eredeti előadó: Vámosi János, írta: Bágya András, G. Dénes György, Faragó István / A filmen ez az egyik dal, amely eredeti változatban is hallható.) ISWC T-007.002.458-6
2. Závodi Gábor, Madarász Gábor – Élj vele boldogan (eredeti előadó: Mátrai Zsuzsa, írta: Fülöp Kálmán, Majláth Júlia)
3. Kispál és a Borz – Kicsit szomorkás a hangulatom (eredeti előadó: Németh Lehel, Darvas Iván, írta: Nádas Gábor, Szenes Iván) ISWC T-007.175.218-5
4. Bársony Attila, Závodi Gábor, Madarász Gábor – Egyedül a tóparton (eredeti előadó: Németh Lehel, írta: Deák Tamás, Hajnal István) ISWC T-007.002.458-6
5. Kovács Felícia Flóra, Czerovszky Henriett, Závodi Gábor, Madarász Gábor – Su-su bolondság (eredeti előadó: Izsmán Nelli, írta: Bágya Aandrás, G. Dénes György) ISWC T-007.174.655-8
6. Czerovszky Henriett, Závodi Gábor, Madarász Gábor – Különös éjszaka (eredeti előadó: Sárosi Katalin írta: Kalmár Tibor, Nádas Gábor) ISWC T-007.007.659-3
7. Kovács Felícia Flóra, Závodi Gábor, Madarász Gábor - Valaki kell nekem is (eredeti előadó: Hollós Ilona, írta: Kalmár Tibor, Majláth Júlia) ISWC T-007.175.207-2
8. Kispál és a Borz – Bikiniben láttam meg (eredeti előadó: Németh József, írta: Rákosi János, Sas László) ISWC T-007.008.699-5
9. Kovács Felícia Flóra, Závodi Gábor, Madarász Gábor – Te szeress legalább (eredeti előadó: Mikes Éva, írta: Bacsó Péter, Fényes Szabolcs) ISWC T-007.174.842-9
10. Czerovszky Henriett, Závodi Gábor, Madarász Gábor - Csak félig lenne meg (eredeti előadó: Záray Márta, Sárosi Katalin, írta: Fényes Szabolcs, Szenes Iván)
11. Kispál és a Borz – Gézengúz (eredeti előadó: Koncz Zsuzsa, Gergely Ágnes, írta: S. Nagy István, Ulmann Ottó) ISWC T-007.008.760-3
12. Gálvölgyi János, Závodi Gábor, Madarász Gábor – Fogj egy sétapálcát (eredeti előadó: Németh Lehel, írta: Fényes Szabolcs, Szász Péter)
13. Kovács Felícia Flóra, Gálvölgyi János, Závodi Gábor, Madarász Gábor – Pest megér egy estet (eredeti előadó: Kovács Erzsi, Márkus László, írta: Brand István, Hajdú Júlia) ISWC T-007.004.473-3
14. Cseh Tamás, Závodi Gábor, Madarász Gábor – Angela (eredeti előadó: Németh József, írta: Bágya András, Szenes Iván) ISWC T-007.031.700-8
15. Závodi Gábor, Bársony Attila, Madarász Gábor – Táskarádió (eredeti előadó: Illés együttes, írta: Bacsó Péter, Fényes Szabolcs) ISWC T-007.001.045-5
16. Závodi Gábor, Czerovszky Henriett, Bársony Attila, Madarász Gábor - Imádok élni (eredeti előadó: Sárosi Katalin, írta: Kováts Judit, Majláth Júlia) ISWC T-007.006.241-7
Megjelent CD-n és kazettán.[10]
Csak a filmen hangzik el: Németh Lehel – Talán egy perc alatt (írta: Zsoldos Imre Ez a másik dal, amely eredeti változatban hallható.)[11] ISWC T-007.001.035-3
A film stáblistáján Nádas Gábor szerzeményeinél tévesen a fia, Nádas György nevét tüntették fel.
A filmben a szereplők azért mozognak furcsán, mert a jelenetek jelentős részét úgy vették fel, hogy a rendező a szöveget rámondatta a színészekkel egy magnóra, majd ezt hol gyorsítva, hol lassítva játszotta le. A színészek meg ehhez a tempóhoz alkalmazkodva tátogták, illetve mozogták le.[12]
Az egyik jelenetben Nagy Natália szorosan megy a tó melletti védőkorlátnál, és az egyik hiányzó korlát miatt majdnem beleesik a tóba, de időben visszahúzza magát. Ez a "majdnem beesős" jelenet nem volt benne a forgatókönyvben, a stáb is a jelenet felvétele közben vette észre, hogy hiányzik a korlát, de mivel nem történt baj, és utólag még szórakoztató is volt, emiatt belekerült a kész filmbe.
↑ 20 éve mutatták be a Csinibabát. Index.hu, 2017.02.20.
↑ Annyira nem volt jó a Csinibaba, mint amennyien megnézték. Index 2017.02.20.
↑ Annyira nem volt jó a Csinibaba, mint amennyien megnézték Index 2017.02.20.
↑ Csinimagyar: Add vissza a babaruhát Magyar Narancs 1997.03.27.
↑ Csinimagyar: Add vissza a babaruhát Magyar Narancs 1997.03.27.
↑ Nádori Péter: Az abszurd közmegegyezés. Filmvilág, 1997/3, 54-55.
↑ Annyira nem volt jó a Csinibaba, mint amennyien megnézték Index 2017.02.20.]
↑ Neve szójáték, a bajkonuri űrrepülőtérre utal (a karakter foglalkozása csillagász).
↑ Nagy Natália interjú - MÁV InterCity magazin, 1997
Kövesdy Gábor: Recept nélkül, Beszélgetés Tímár Péterrel Filmvilág, 1997/12, 19-22.
Nádori Péter: Az abszurd közmegegyezés Filmvilág, 1997/3, 54-55.
Csinimagyar: Add vissza a babaruhát Magyar Narancs 1997.03.27
Annyira nem volt jó a Csinibaba, mint amennyien megnézték Index 2017.02.20.
Csinibaba a PORT.hu-n (magyarul)
Csinibaba az Internet Movie Database-ben (angolul)
Csinibaba a Box Office Mojón (angolul)
Magyar filmek 1896-2021 (MMA Kiadó, Bp., 2021) 599-601. old. ISBN 9786156192837
A szereplőválogatás videója a Youtube-on
A magyar Wikidézetben további idézetek találhatóak Csinibaba témában.
Filmművészetportál • összefoglaló, színes tartalomajánló lap
Ez a filmművészeti tárgyú lap egyelőre csonk (erősen hiányos). Segíts te is, hogy igazi szócikk lehessen belőle!
A lap eredeti címe: „https://hu.wikipedia.org/w/index.php?title=Csinibaba&oldid=25083545”
Utoljára szerkesztve 2022. július 8., 22:33-kor
A lap utolsó módosítása: 2022. július 8., 22:33
A lap szövege CC BY-SA 3.0 alatt érhető el, ha nincs külön jelölve.